CELEX: 
Language: ro
Date: 2018-01-17 00:00:00
Title: REGULAMENTUL (UE) …/… AL COMISIEI de înlocuire a anexei I la Regulamentul (CE) nr. 396/2005 al Parlamentului European și al Consiliului

REGULAMENTUL (UE) …/… AL COMISIEI
            
            
               din 17.1.2018
            
            
               de înlocuire a anexei I la Regulamentul (CE) nr. 396/2005 al Parlamentului European și al Consiliului
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului
                  1
               , în special articolul 4,
            
            
               întrucât: 
            
            
               (1)Produsele de origine vegetală și animală cărora li se aplică conținuturile maxime de reziduuri de pesticide („CMR”) stabilite în Regulamentul (CE) nr. 396/2005, sub rezerva dispozițiilor din respectivul regulament, sunt enumerate în anexa I la regulamentul respectiv.
            
            
               (2)Ar trebui ca în anexa I la regulamentul menționat să se furnizeze informații suplimentare în ceea ce privește produsele în cauză, în special cu privire la sinonimele utilizate pentru a desemna produsele, denumirile științifice ale speciilor de la care provin produsele și partea din produs căreia i se aplică CMR respective.
            
            
               (3)Textul notei de subsol (1) atât din partea A, cât și din partea B a anexei I ar trebui reformulat pentru a evita ambiguitatea și interpretările diferite ale formulării din prezent.
            
            
               (4)Ar trebui introduse notele de subsol noi (3) și (4) în partea A a anexei I pentru a oferi informații suplimentare în ceea ce privește partea din produs căreia i se aplică CMR pentru produsele respective.
            
            
               (5)Ar trebui introdusă nota de subsol nouă (7) în partea A a anexei I pentru a clarifica faptul că CMR pentru miere nu se aplică altor produse apicole ca urmare a caracteristicilor diferite ale acestora.
            
            
               (6)Ar trebui introduse produse suplimentare în partea B a anexei I pentru a le atribui unui grup sau subgrup specific din partea A.
            
            
               (7)Notele de subsol (2), (3), (4), (5) și (6) din partea B a anexei I ar trebui eliminate deoarece termenele stabilite în aceste note de subsol au expirat.
            
            
               (8)Ar trebui introdusă nota de subsol nouă (2) în partea B a anexei I pentru a lăsa să treacă o perioadă de timp rezonabilă înainte ca clasificarea modificată pentru produsul boabe de soia/edamame să devină aplicabilă, pentru a permite operatorilor din sectorul alimentar să îndeplinească noile cerințe care rezultă din modificarea clasificării produsului.
            
            
               (9)Partenerii comerciali ai Uniunii au fost consultați prin intermediul Organizației Mondiale a Comerțului, iar observațiile lor au fost luate în considerare.
            
            
               (10)Prin urmare, Regulamentul (CE) nr. 396/2005 ar trebui modificat în consecință.
            
            
               (11)Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               Anexa I la Regulamentul (CE) nr. 396/2005 se înlocuiește cu anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Pentru a nu împiedica colectarea probelor pentru programul național multianual de monitorizare a reziduurilor, care se bazează pe ani calendaristici, prezentul regulament se aplică de la 1 ianuarie 2018.
            
            
               Prezentul regulament este obligatoriu în toate elementele sale și se aplică direct în toate statele membre. 
            
            
               Adoptat la Bruxelles, 17.1.2018
            
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  
                        JO L 70, 16.3.2005, p. 1.
               
            
      
    ---documentbreak--- 
      
         
         
            
               ANEXĂ
            
            
               „Anexa I
            
            
               Partea A
            
            
               Produse de origine vegetală sau animală prevăzute la articolul 2 alineatul (1) cărora li se aplică CMR
            
            
               [Oficiul pentru Publicații: vă rugăm să inserați tabelul Excel Anexa I, partea A]
            
            
               Partea B
            
            
               Alte produse prevăzute la articolul 2 alineatul (1)
            
            
               [Oficiul pentru Publicații: vă rugăm să inserați tabelul Excel Anexa I, partea B].”